ai4bharat/Pralekha huggingface dataset:
مکانات اور شہری غریبی کے خاتمے کی وزارت
خوانچہ فروشوں کو ڈیجیٹل نظام کا حصہ بنانے اور ان کی تربیت کرنے کے لئے ‘میں بھی ڈیجیٹل 3.0’ خصوصی مہم کا آغاز
24.6لاکھ خوانچہ فروشوں میں 2444کروڑروپے کے قرضہ جات کی رقم تقسیم کی گئی
ڈیجیٹل نظام میں شامل کئے گئے 22.41لاکھ خوانچہ فروشوں میں سے 7.24لاکھ ڈیجیٹل طورپر فعال ہوچکے ہیں
نئی دہلی، 09؍ ستمبر :ہاؤسنگ اورشہری امورکی وزارت  نے الیکٹرانکس اور اطلاعاتی ٹکنالوجی کی وزارت  کے ساتھ مل کر ‘میں بھی ڈیجیٹل 3.0’ نام کی تجرباتی مہم کاآغاز کیا۔ یہ مہم ریڑھی پٹری والوں کو ڈیجیٹل نظام کا حصہ بنانے اوران کی تربیت کرنے کے حوالے سے ایک خصوصی مہم ہے ، جو آج پورے ملک کے 223شہروں میں وزیراعظم کی سواندھی اسکیم کے تحت چلائی جارہی ہے ۔ اس تجرباتی مہم کا آغاز ہاؤسنگ اورشہری امورکی وزارت  کے سکریٹری جناب درگاشنکر مشرا اور الیکٹرانکس اوراطلاعاتی تکنالوجی  کی وزارت کے سکریٹری جناب اجے پرکاش ساہنی نے مشترکہ طورپر کیا۔یہ آغاز ایک ورچوئل تقریب میں کیاگیا۔ یہ مہم وزیراعظم جناب نریندرمودی کے ویژن ‘‘سب کا ساتھ سب کا وکاس ’’ سے پوری طرح مطابقت رکھتی ہے ۔
اس مہم میں یوپی آئی آئی ڈیز ، کیو آرکوڈ جاری کرنے اور ڈیجیٹل تربیت فراہم کرنے کی غرض سے بھارت پے ، ایم سوائپ ، فون پے ، پے ٹی ایم اور ایس ویئر حصہ لے رہے ہیں ۔ ڈیجیٹل ادائیگی کے متعلق معلومات فراہم کرنے والی فرمیں ان ریڑھی پٹری والوں کی ڈیجیٹل لین دین کو اختیارکرنے اور طورطریقوں میں تبدیلی لانے کے سلسلے میں مددکریں گی ۔
ڈیجیٹل لین دین کو فروغ دینے کی غرض سے قرض دینے والے اداروں  کو ہدایات جاری کردی گئی ہیں کہ وہ پائیدارکیوآرکوڈ پیش کریں اور استفادہ کرنے والوں کو تربیت دیں تاکہ وہ رقم جاری کئے جانے کے ایک ہفتہ کے اندراندر ڈیجیٹل طریقے سے ادائیگی سے متعلق لین دین اور رسید وصول کرسکیں ۔
اس سلسلے میں اب تک 45.5لاکھ درخواستیں وصول کی جاچکی ہیں ۔ ان میں سے 27.2لاکھ کے لئے قرضہ جات کو منظوری دی جاچکی ہے اور24.6لاکھ افراد کے درمیان قرضہ جات کی رقم تقسیم بھی کی جاچکی ہے ۔ ان لوگوں میں تقسیم کی گئی رقم مجموعی طورپر 2444کروڑروپے ہے۔70448سے زیادہ ریڑھی پٹری والوں نے اپنے قرضے کی پہلی قسط اداکردی ہے ۔ ڈیجیٹل نظام میں شامل کئے گئے 22.41لاکھ خوانچہ فروشوں میں سے 7.24لاکھ افراد ڈیجیٹل طورطریقوں پر کام کررہے ہیں اورانھوں نے ڈیجیٹل طورپرتقریبا 5.92کروڑلین دین درج کرائے ہیں ۔
وزیراعظم کی ریڑھی پٹری والوں سے متعلق آتم نربھرندھی  یکم جون ، 2020کو مرکزی شعبے کی ایک اسکیم کے طورپر شروع کی گئی تھی ۔ اس اسکیم کے تحت 10ہزارروپے تک کا قرض فراہم کیاجاتاہے جس میں مستقل ادائیگی پر سود پر 7فیصد کے حساب سبسیڈی دی جاتی ہے ۔خوانچہ فروشوں کو قرض حاصل کرنے کے لئے کوئی چیز رہن رکھوانے کی ضرورت نہیں ہوتی ۔ اس منصوبے کے تحت قرض دینے والے اداروں کو دی گئی رقم کی وسعت کی بنیاد پر ضمانت کا بھی التزام کیاجاتاہے ۔ اس منصوبے کا ہدف وہ 50لاکھ ریڑھی پٹری والے ہیں جو 24مارچ ، 2020 کو یا اس سے پہلے سے ریڑھی پٹری کا کام کررہے ہیں ۔ ریڑھی پٹری والوں کے لئے قرض کی قسطوں کی بروقت ادائیگی کی صورت میں دوسرے اورتیسرے مرحلے کے طورپر 20000اور 50000 روپے تک کاقرض حاصل کرنے کا موقع دستیاب رہتاہے ۔ اس اسکیم کے تحت ڈیجیٹل کاروبارکی ہمت افزائی کی غرض سے ریڑھی پٹری والوں کو 100روپے ماہانہ کے حساب سے 1200روپے مزید ڈیجیٹل لین دین کے سلسلے میں فراہم کئے جائیں گے ۔ ایک مربوط آئی ٹی پلیٹ فارم اس سلسلے میں تیارکیاگیاہے جس کا مقصد کیش لیس لون پروسیسنگ سے متعلق بھرپور اقدامات کئے جاتے ہیں ۔ اس منصوبے کے نظم ونسق کے سلسلے میں ایس آئی ڈی بی آئی کو عمل درآمدکرنے والے ادارے کی حیثیت سے مقررکیاگیا۔
صدر جمہوریہ کا سکریٹریٹ
بھارتی اطلاعاتی خدمات کے زیر تربیت افسران کی صدر جمہوریہ ہند سے ملاقات
نئیدہلی۔31؍اکتوبر۔ بھارتی اطلاعاتی خدمات  کے زیر تربیت افسران کے ایک گروپ نے آج راشٹرپتی بھون میں صدر جمہوریہ ہند جناب رام ناتھ کووند سے ملاقات کی۔
زیر تربیت افسران سے خطاب کرتے ہوئے صدر جمہوریہ ہند نے کہا کہ بھارتی اطلاعات خدمات کے افسران کے طور پر یہ افسران نہ صرف یہ کہ اطلاعات کی ترسیل میں فعال کردار ادا کرتے ہیں بلکہ اس طرح کی تمام تر باتوں کی باقاعدہ چھان پھٹک بھی کرتے ہیں اور اسے بامقصد بناکر پیش کرتے ہیں۔ اطلاعات کو دبا دینے کے عہد میں ان افسران کو ایسی مثبت اطلاعات فراہم کار کے طور پر اُبھرنا ہے کہ ان کی جانب سے فراہم کی جانے والی مثبت اطلاع عوام اور معاشرے دونوں کیلئے مفید اور سازگار ہو۔ یہ فرض ،ان افسران کی جانب سے ادا کیے جانے والے اطلاعات کے نگراں اور اطلاعات فراہم کاروں کے طور پر ان کے کردار کے علاوہ ہے۔
صدر جمہوریہ ہند نے کہا کہ عوامی رابطہ کاری اور مواصلات کے توسط سے آئی آئی ایس افسران ،اپنے طور پر عوام کو مختلف النوع بہبودی اسکیموں اور پالیسیوں سے واقف کراتے ہیں۔ ان میں سے ہر افسر کے اندر وہ ہنرمندی اور صلاحیت ہوتی ہے جو ان بہبودی اسکیموں اور پالیسیوں کو جامع ، مفید، اصل اور قابل عمل بناتی ہے یعنی یہ تمام تر اطلاعات آخری فرد تک کے لئے مفید بن جاتی ہیں۔ اس طریقے سے یہ افراد عوامی شراکت داری کو یقینی بنانے میں اہم کردار ادا کرتے ہیں جو کسی بھی پروگرام کی کامیابی کیلئے سب سے اہم عنصر ہے۔
صدر جمہوریہ ہند نے آئی آئی ایس افسران سے کہا کہ وہ میڈیا برادری کے ساتھ مضبوط پیشہ ورانہ روابط قائم کرے تاکہ وہ صحیح صحیح اطلاعات فراہم کرسکے جن کا تعلق عوام الناس سے وابستہ اہم موضوعات سے ہوتا ہے اور غلط اطلاعات کی ترسیل کا سدباب بھی کرسکیں۔ انہوں نے کہا کہ ایسا کرکے وہ اس امر کو یقینی بنانے میں کامیاب ہوجائیں گے کہ عوام الناس کے ساتھ حکومت کا رابطہ اور مواصلات مفید ، بروقت، عملی اور مؤثر ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ۔ع ن
U-4854
(Visitor Counter : 62
صحت اور خاندانی بہبود کی وزارت
کووڈ ‘ٹیکہ اتسو’ کے تحت کووڈ ٹیکہ کاری مراکز اوریومیہ ٹیکہ کاری کی تعداد میں اضافہ درج کیاگیا
ٹیکہ اتسوکے دوران 1.28کروڑسے زائد خوراکیں لگائی گئیں
بھارت اپنی آبادی کے حساس طبقات کی ٹیکہ کاری کی کوششوں کو کثیرپہلو طریقوں سے زیادہ سے زیادہ بڑھانے کی کوششیں کررہاہے تاکہ اپنی آبادی کو کووڈ -19 کے وائرس سے تحفظ فراہم کرسکے ۔ وزیراعظم کی جانب سے اس سلسلے میں جوواضح پیغام دیاگیاہے اس کے تحت 11سے 14اپریل کے دوران ٹیکہ اتسو منایاگیا اوراس سلسلے میں نجی اورکام کاج کے سرکاری مقامات پر متعدد جگہوں پرٹیکہ کاری کے مراکز قائم کئے گئے اوران کے ذریعہ ٹیکہ کاری عمل میں آئی ۔ایک اوسط کے مطابق کسی بھی ایک دن ہرحال میں 45000کووڈ ٹیکہ کاری مراکز مصروف عمل رہے ۔ پہلے دن ، دوسرے دن ، تیسرے دن اور چوتھے دن یعنی لگاتار 4دنوں تک ٹیکہ اتسورکے تحت بالترتیب67893،71000،63800اور 69974ٹیکہ کاری مراکز مصروف عمل رہے ۔ اس کے علاوہ ایک اوسط کے تحت اتوارکے روز نسبتاً کم تعداد میں  ٹیکہ کاری عمل میں آئی تاہم ٹیکہ اتسو کے پہلے دن جو اتوار کا دن تھا 8بجے شام تک اس دن 27لاکھ ٹیکے لگائے گئے ۔
مصروف عمل کووڈ ٹیکہ کاری مراکز پرلگنے والے ٹیکوں کی تعداد میں ہونے والا اضافہ
4روزہ ٹیکہ اتسور کے دوران بڑے زورشورسے ٹیکہ کاری عمل میں آئی ۔ 11اپریل کو2933418ٹیکے کی خوراکیں لگائی گئیں ۔ آئندہ روز 4004521ٹیکے لگائے گئے ۔ اس طریقے سے 13اور14 اپریل کی ٹیکہ کاری کی مجموعی تعداد بالترتیب2646528اور 3313848ہے ۔
ٹیکہ اتسو کے دوران جس قدرتعداد میں ٹیکہ کاری عمل میں آئی اس سے میں 12898314ٹیکے عوام الناس کو ملک بھرمیں مستحق گروپوں کی زمرہ بندی کے تحت لگائے گئے ۔
مجموعی طورپر3ریاستوں نے ایک کروڑسے زائد ٹیکہ کاری کی ہے ان ریاستوں میں مہاراشٹر ، راجستھان  اور اترپردیش  ٹیکہ کاری عمل میں آئی ۔
وزارت خزانہ
انکم ٹیکس محکمہ نے ہریانہ میں تلاشی لی
نئی دہلی، 25؍فروری /انکم ٹیکس محکمہ نے آج گرو گرام واقع رئیل اسٹیٹ کمپنی ، اس کے پرموٹروں، ڈائریکٹروں ، گروپ کی دیگر کمپنیوں کے معاملے میں انکم ٹیکس ایکٹ 1961 کی دفع 132 کے تحت تلاشی شروع کی ، جس میں 20 احاطوں کو شامل کیا گیا ۔ مذکورہ کمپنی ، سڑکوں، شاہراہوں، پُل اور رن وے کی تعمیر کی مہارت والے سرکاری ٹھیکوں کے کاروبار میں ملوث ہے ۔ گروپ رئیل اسٹیٹ کے فروغ اور رہائشی عمارتوں کے کاروبار میں ہے۔
تلاشی میں اہم پرموٹر اور کنبہ کے اراکین کے نام پر سال 13-2012 اور 14-2013 میں 25 کروڑ روپے کی جاری لانگ ٹرم کیپٹل گین کے نتائج ملے ہیں، جس پر کوئی ٹیکس ادا نہیں کیا گیا ہے ۔
تلاشی سے یہ بھی انکشاف ہوا ہے کہ گروپ نے قابل ٹیکس آمدنی کو گھٹانے کے لیے ذیلی بونڈس کے طور پر 100 کروڑ روپے کے برابر جعلی خرچ کا دعویٰ کیا ۔ یہ پایا گیا کہ ان تمام پارٹیوں کو ان سودوں کے بارے میں کوئی معلومات نہیں تھی جن کے نام پر یہ خرچ دکھایا گیا ہے ۔ انھوں نے خود کے ذریعہ ایسا کوئی کام کرنے سے انکار کیا ۔ 100 کروڑ روپے کی یہ رقم گروپ کی کمپنیوں کے پاس شیئر سرمایہ اور شیئر پریمیم کے طور پر واپس پہنچا دی گئی ۔
تلاشی مہم کے دوران رہائشی اکائیوں کی فروخت اور اثاثوں کی خرید میں کروڑوں روپے نقد کی ادائگی اور حصولیابی ظاہر کرنے والے کئی کاغذات اور کئی دستاویز حاصل ہوئے ہیں۔ نا معلوم اثاثوں کے کاغذات بھی حاصل ہوئے ہیں۔
اب تک نقد ایک کروڑ روپے اور 14000 امریکی ڈالر کی غیر ملکی کرنسی برآمد اور ضبط کی جا چکی ہے ۔ 15 لاکرس کا پتہ لگایا جا چکا ہے اور انھیں روک کر رکھا گیا ہے ۔
تلاشی جاری ہے اور آگے کی جانچ جاری ہے ۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔

U. No. 1959
(Visitor Counter : 96
وزارت دفاع
آئی این ایس اجے کو 32 سال کی شاندار خدمات کے بعد معطل کر دیا گیا
آئی این ایس اجے کو 32 سال کی شاندار خدمات انجام دینے کے بعد 19 ستمبر 22 کو سبکدوش کر دیا گیا ۔ تقریب کا انعقاد نیول ڈاکیارڈ، ممبئی میں روایتی انداز میں کیا گیا، جس میں قومی پرچم، بحری جھنڈا اور جہاز کے ڈی کمیشننگ پننٹ کو آخری بار غروب آفتاب کے وقت نیچے اتارا گیا، جو جہاز کی کمیشنڈ سروس کے اختتام کی علامت ہے۔
آئی این ایس اجے کو 24 جنوری 1990 کو پوٹی، جارجیا میں سابقہ یو ایس ایس آر میں شامل کیا گیا تھا اور یہ فلیگ آفیسر کمانڈنگ، مہاراشٹر نیول ایریا کے آپریشنل کنٹرول کے تحت 23 ویں پٹرول ویسل اسکواڈرن کا حصہ تھا۔ یہ جہاز 32 سال سے زیادہ عرصے سے فعال بحری خدمات میں تھا اور اپنے شاندار سفر کے دوران، اس نے کارگل جنگ کے دوران آپریشن تلوار اور 2001 میں آپریشن پراکرم سمیت کئی بحری آپریشنز میں حصہ لیا تھا۔
وائس ایڈمرل اجیندر بہادر سنگھ، فلیگ آفیسر کمانڈنگ انچیف، ویسٹرن نیول کمانڈ اس تقریب کے مہمان خصوصی تھے۔ جہاز کے پہلے کمانڈنگ آفیسر وائس ایڈمرل اے جی تھپلیال اے وی ایس ایم بار  مہمان خصوصی تھے۔
تقریب میں 400 سے زائد اہلکاروں نے شرکت کی جن میں فلیگ آفیسرز، آرمی، آئی اے ایف اور سی جی کے سینئر افسران، کمیشننگ عملے کے افسران اور افراد، سابقہ کمیشن کے عملے کے ساتھ ساتھ بحری جہاز کے موجودہ عملے اور اہل خانہ نے شرکت کی۔ مہمان خصوصی نے تقریب میں موجود لوگوں سے خطاب کرتے ہوئے جہاز کی گرانقدر خدمات پر روشنی ڈالی۔
وزارت دفاع
چیف آف دی آرمی اسٹاف  منی پور کے دورہ پر روانہ
بری فوج کے سربراہ، جنرل منوج پانڈے 27 اور 28 مئی، 2023 کو منی پور کا دورہ کریں گے۔ آرمی چیف مختلف مقامات کا دورہ کرکے مقامی فارمیشن کمانڈروں کے ساتھ بات چیت کرکے زمینی حالات کا جائزہ لیں گے۔ وہ جوانوں سے بھی بات چیت کریں گے۔
28 مئی، 2023 کو موجودہ حالات پر بات چیت اور صلاح و مشورہ کرکے مستقبل کا لائحہ عمل طے کرنے کے لیے وہ منی پور کی عزت مآب گورنر، محترمہ انوسوئیا اوئیکے، وزیر اعلیٰ جناب این بیرن سنگھ اور منی پور کے چیف سیکورٹی ایڈوائزر جناب کلدیپ سنگھ سے بھی ملاقات کریں گے، تاکہ جلد از جلد حالات کو معمول پر لایا جا سکے۔
منی پور میں داخلی سلامتی کے حالات کو دیکھتے ہوئے ریاستی انتظامیہ نے 3 مئی، 2023 کو فوج اور آسام رائفلز کی تعیناتی کا مطالبہ کیا تھا۔ فوری جوابی کارروائی کے طور پر فوج اور آسام رائفلز نے حساس اور سرحدی علاقوں میں سرگرمی سے بالا دستی قائم کرکے حالات کو پرامن بنانے کے لیے 135 کالم تعینات کیے۔ تقریباً 35000 شہریوں کو محفوظ مقامات پر پہنچایا گیا اور فوج اور آسام رائفلز کے ذریعے دوسرے مقامات پر منتقل کیے گئے شہریوں کو فوری راحت اور انسانی مدد فراہم کی گئی۔
وزارت دفاع
اختتامی تقریب: ہند – نیپال مشترکہ جنگی مشق سوریا کرن XV
نئی دہلی۔ 02 اکتوبر ہند – نیپال مشترکہ تربیتی مشق ، جنگی مشق سوریا کرن XV کے 15 ویں ایڈیشن کا آج 14 دنوں کی جانفشاں تربیت کے بعد پتھورا گڑھ ، اتراکھنڈ میں اختتام پذیر ہوا۔
یہ مشترکہ مشق ، جو 20 ستمبر 2021 کو شروع ہوا ، انسداد دہشت گردی اور آفات سے نجات کی کارروائیوں پر مرکوز تھا۔ اس مشق نے دونوں افواج کے دستوں کو ہمیشہ کے لیے پیشہ ورانہ اور سماجی رشتے کو فروغ دینے کا موقع بھی فراہم کیا۔
سخت فوجی تربیت کے بعد ، دونوں افواج نے توثیقی مشق کے دوران دہشت گرد گروہوں پر اپنی جنگی طاقت اور غلبے کی نمائش مشترکہ مشق کا اختتام کیا۔ اختتامی تقریب میں دونوں ممالک کے منفرد روایتی رابطے کے ساتھ بے پناہ صلاحیتوں کی نمائش کی گئی۔ اعلیٰ حکام نے مشق کے پیشہ ورانہ طرز عمل پر اطمینان اور ستائش کا اظہار کیا۔
مشق کے دوران پیدا ہونے والی ہمدردی، اجتماعی جذبہ اور خیر سگالی مستقبل میں دونوں ممالک کی مسلح افواج کے مابین تعلقات کو مضبوط بنانے میں ایک طویل راستہ طے کرے گی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-9643
(Visitor Counter : 120
صحت اور خاندانی بہبود کی وزارت
کووڈ-19 کی تازہ ترین صورت حال
ملک گیر ٹیکہ کاری مہم کے تحت اب تک 185.04 کروڑ کووڈ سے بچاؤ کے ٹیکے لگائے جاچکے ہیں۔
ہندوستان میں سر دست فعال معاملوں کی تعداد 11871 ہے۔
فی الحال زیر علاج مریضوں کی شرح 0.03 فیصد ہے۔
سردست ملک میں شفایابی کی شرح 98.76 فیصد ہے۔
گزشتہ 24گھنٹوں کے دوران 1198 مریض شفایاب ہوئے ہیں۔جس کے بعد شفایاب ہونے والے افراد کی مجموعی تعداد بڑھکر 4,24,97,567 ہوگئی ہے۔
پچھلے 24 گھنٹوں کے دوران 1086 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 79.20 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,81,374ٹیسٹ کئے گئے۔
شمال مشرقی ریاستوں کی ترقی کی وزارت
شمال مشرقی خطے کی ترقی، سیاحت اور ثقافت کے مرکزی وزیر جی کشن ریڈی نے مواقع سے فائدہ اٹھانے کے لئے مسابقت سازی کے موضوع پر شمال مشرق ایم ایس ایم ای کنکلیو سے خطاب کیا
ایم ایس ایم ای سیکٹر معیشت کی ریڑ ھ کی ہڈی ہے اور اسے آتم نربھر بھارت کے سفر میں قیادت کرنی چاہئے: مرکزی وزیر
شمال مشرق میں ایم ایس ایم ای کے لئے زبردست صلاحیت کی ضرورت ہے تاکہ خطے میں جامع ترقی لائی جاسکے: مرکزی وزیر کا بیان
شمال مشرق اسکیم کے لئے پرائم منسٹر ڈیولپمنٹ پہل کے تحت 1500 کروڑ روپے کا حالیہ اعلان، اس سکیٹر کے لئے ایک بونس کے طور پر ثابت ہوگا: جی کشن ریڈی
اہم جھلکیاں:
- شمال مشرقی خطے کی ترقی، سیاحت اور ثقافت کے مرکزی وزیر جناب جی کشن ریڈی نے کہا کہ مرکزی حکومت بہت چھوٹی ،چھوٹی اور اوسط درجے کی صنعتوں  کو با اختیار بنانے کے لئے عہد بند ہے اور حالیہ بجٹ نے انہیں اور زیادہ مقابلہ جاتی بنانے کی سمت مزید تقویت دی ہے۔
- مرکزی وزیر نے کہا کہ ایم ایس ایم ایز امرت کال کے اگلے 25 سال میں ملک کی معاشی ترقی کے لئے ایک اہم رول ادا کرے گی۔
- جناب ریڈی نے اس بات کو اجاگر کیا کہ شمال مشرقی خطے میں بے پناہ صلاحیت موجود ہے ،جس سے استفادہ حاصل نہیں کیا گیا ہے اور ان بے پناہ صلاحیتوں کا تعلق ایم ایس ایم ای سیکٹر سے ہے۔ انہوں نے کہا کہ زراعت، خوراک کو ڈبہ بند کرنے، سیاحت، معدنیات پر مبنی صنعتوں ، آئی ٹی اور بنیادی ڈھانچے میں مواقع تلاش کئے جانے کی ضرورت ہے۔
- انہوں نے تمام فریقوں سے کہا کہ وہ شمال مشرقی خطے میں ترقی کی مثالی تبدیلی کے لئے مل کر کام کریں اور بہت چھوٹی، چھوٹی اور اوسط درجے کی صنعتوں کے سیکٹر کو فروغ دیں۔
مرکزی وزیر نے نارتھ ایسٹ ایم ایس ایم ای کنکلیو سے بھی خطاب کیا، جس کا موضوع تھا، مواقع سے فائدہ اٹھانے کے لئے مسابقت سازی۔ اس کنکلیو کا اہتمام بھارتی صنعتوں کی کنفیڈریشن کی طرف سے کیا گیا تھا۔
مرکزی وزیر نے ایم ایس ایم ای سیکٹر کو معیشت کی ریڑھ کی ہڈی قرار دیا اور اس بات پر زور دیا کہ آتم نربھر بھارت کی سمت سفر کے لئے ایم ایس ایم ای کو قیادت کرنی چاہئے۔
شمال مشرقی خطے ، سیاحت اور ثقافت کے مرکزی وزیر جناب جی کشن ریڈی نے مزید زور دیتے ہوئے اس حقیقت کو اجاگر کیا کہ ایم ایس ایم ایز امرت کال کے اگلے 25 سالوں میں ملک کی معاشی ترقی میں ایک اہم رول ادا کرے گی۔
انہوں نے مزید کہا کہ شمال مشرق میں ایم ایس ایم ایز کے لئے بے پناہ صلاحیت ہے۔ چاہے یہ زراعت، ڈبہ بند خوراک، سیاحت ، معدنیات پر مبنی صنعتیں، آئی ٹی اور بنیادی ڈھانچے ہی کیوں نہ ہوں۔ انہوں نے کہا کہ اس زبردست صلاحیت سے استفادہ حاصل کیا جائے تاکہ خطے میں ہمہ گیر اور سب کی شمولیت والی ترقی لائی جاسکے۔
مرکزی وزیر نے یہ بھی کہا کہ مرکزی حکومت شمال مشرقی خطے کی ترقی کے تئیں عہد بستہ ہے اور اس سلسلے میں بہت سے اقدامات کئے گئے ہیں۔ انہوں نے مزید کہا کہ شمال مشرقی اسکیم کے لئے پرائم منسٹر ڈیولپمنٹ پہل کے لئے 1500 کروڑ روپے اس سیکٹر کے لئے ایک بونس ثابت ہوں گے۔ اس اسکیم کے لئے مذکورہ رقم کا اعلان حال ہی میں کیا گیا تھا۔
وزیر موصوف نے مزید کہا کہ شمال مشرقی خطہ نئے بہت سے ابھرتے ہوئے مواقع کے ساتھ ترقی کے نئے مرحلے میں داخل ہو رہا ہے اور اسے مثالی تبدیلی بنانے کی ضرورت ہے۔
وزیر موصوف نے اس بات کی بھی اپیل کی کہ مجموعی ترقی کے مقصد کو حاصل کرنے کے لئے یہ ضروری ہے کہ ایم ایس ایم ای سمیت سبھی فریقوں کو مل کر کام کرنا چاہئے تاکہ ایک بہتر مستقبل کے خوابوں کو پورا کرنے کے امید افزاں سفر کو مکمل کیا جاسکے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1927
(Visitor Counter : 130
وزارت دفاع
ہندوستانی بحری جہاز کوچی اور تبار، اہم طبی سازوسامان لیکر نیو منگلور بندرگاہ پہنچ گئے
نئی دہلی 11 مئی 2021: کوویڈ امدادی مہم 'سمدرا سیٹو' II کو تیز کرتے ہوئے ، ہندوستان کے دو اور بحری جہاز، کوچی اور تبار، 11 مئی کو اہم طبی سازوسامان لیکر، نیو منگلور پورٹ پہنچ گئے ہیں۔
پانچ کنٹینروں میں 100 ایم ٹی مائع طبی آکسیجن  اور 1200 آکسیجن سلنڈروں کی مجموعی کھیپ کے ساتھ، دونوں جہاز، 06 مئی 21 کو کویت سے ہندوستان کے لئے روانہ ہوئے تھے۔
ساز وسامان کی یہ کھیپ مزید ضروری کارروائی کے لئے، انڈین آئل کارپوریشن لمیٹڈ کے حکام کے حوالے کردی گئی۔
وزارت دفاع
اے ایم سی اے سے متعلق حکومت کے منصوبے
ایڈوانس میڈیم لڑاکا طیارے  کے ڈیزائن اور پروٹوٹائپ کی فروغ کے لیے سلامتی سے متعلق کابینہ کمیٹی  کی منظوری حاصل کرنے کے عمل کا آغاز شروع کردیا گیا ہے۔
پانچویں جنریشن کا لڑاکا طیارہ، انتہائی خصوصیات کے باعث، چوتھی جنریشن کے لڑاکا طیارے کے مقابلے میں زیادہ مہنگا ہے۔ چونکہ اے ایم سی اے پانچویں جنریشن کا اندرون ملک تیار طیارہ ہے ، اس لیے یہ بیرون ملک دستیاب اسی طرح کے طیاروں کے مقابلے میں کم قیمت والا ہے۔
یہ معلومات 14 مارچ 2022 کو دفاع کے وزیر مملکت جناب اجے بھٹ نے محترمہ شانتا چھیتری کو راجیہ سبھا میں ایک تحریری جواب میں فراہم کیں۔
محنت اور روزگار کی وزارت
پیشہ ورانہ حفاظت، صحت اور کام کے حالات  ضابطہ، 2020 مہاجر مزدوروں سمیت تمام قسم کے منظم اور غیر منظم کارکنوں کو سماجی تحفظ فراہم کرتا ہے
مہاجر مزدوروں کے مفادات کے تحفظ کے لیے مرکزی حکومت نے بین ریاستی مہاجر کارکنوں کے  کا قانون، 1979 نافذ کیا تھا۔ اس قانون کو اب پیشہ ورانہ حفاظت، صحت اور کام کے حالات ، ضابطہ، 2020 میں شامل کیا گیا ہے۔ او ایس ایچ ضابطہ، کام کرنے کے اچھے حالات، کم از کم اجرت، شکایات کے ازالے کے طریقہ کار، ٹول فری ہیلپ لائن، بدسلوکی اور استحصال سے تحفظ، اور مہاجر کارکنوں سمیت منظم اور غیر منظم کارکنوں کے تمام زمرے کے لیے سماجی تحفظ فراہم کرتا ہے۔
مزدوروں کی ایک ریاست سے دوسری ریاست میں منتقلی ایک مسلسل عمل اور فطرت میں متحرک ہے۔ مردم شماری 2011 کے اعداد و شمار کے مطابق، کل 4.14 کروڑ لوگ کام اور روزگار کے لیے ملک بھر میں نقل مکانی کر چکے ہیں۔
مردم شماری 2011 کے اعداد و شمار کے مطابق کل 706557 افراد نے بہار سے دوسری ریاستوں میں روزگار کے مقصد سے ہجرت کی۔ اس کے علاوہ، اس وزارت نے 26 اگست 2021 کو غیر منظم کارکنوں کا ایک قومی ڈیٹا بیس ای-شرام پورٹل شروع کیا ہے۔ ای-شرم پورٹل غیر منظم کارکنوں کے موجودہ اور مستقل پتے حاصل کرتا ہے تاکہ نقل مکانی کا پتہ لگایا جا سکے۔
یہ معلومات محنت اور روزگار کے وزیر مملکت جناب رامیشور تیلی نے لوک سبھا میں ایک سوال کے تحریری جواب میں فراہم کی۔
وزارت خزانہ
شرح مبادلہ نوٹیفکیشن نمبر 2021/26، کسٹمس 
نئی دہلی، 4 مارچ 2021، کسٹمس ایکٹ 1962  کی دفعہ 14 کے تحت تفویض کردہ اختیارات کا استعمال کرتے ہوئے اور مؤرخہ 218 فروری 2021 کے نوٹیفکیشن نمبر 2021/18۔ کسٹمس  کو نظرانداز کرتے ہوئے صرف اُن استثنائیوں کو چھوڑ کر جو، اب تک نافذ العمل ہو چکی ہوں یا ایسا ہونا ہو، بالواسطہ ٹیکسوں اور کسٹمس کے مرکزی بورڈ نے فیصلہ کیا ہے کہ اس پریس ریلیز کے ساتھ منسلک جدول -1اور جدول -2 میں سے ہر جدول کے کالم نمبر-2 میں متذکرہ غیر ملکی کرنسیوں کے ضمن میں شرح مبادلہ کی تفصیل جدول میں دی گئی تفصیلات کے مطابق ہی ہوگی۔ بھارتی کرنسی کو غیر ملکی کرنسی میں بدلنے کی شرحیں بھی اس میں شامل ہیں اور یہ شرحیں 5 مارچ 2021 سے نافذالعمل ہوں گی۔ زر مبادلہ کے سلسلے میں درآمد شدہ اور برآمد شدہ اشیا کے سلسلے میں تفصیلات کالم نمبر 3 کے مندرجات میں فراہم کی گئی ہیں۔
جدول ۔1
|
|
نمبر شمار
|
|
غیر ملکی کرنسی
|
|
بھارتی روپے کے مساوی غیر ملکی کرنسی ایک اکائی کی زرمبادلہ شرح
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
آسٹریلیائی ڈالر
|
|
58.15
|
|
55.75
|
|
2.
|
|
بحرین کا دینار
|
|
200.00
|
|
187.65
|
|
3.
|
|
کنیڈا کا ڈالر
|
|
58.75
|
|
56.65
|
|
4.
|
|
چین کا یوان
|
|
11.45
|
|
11.10
|
|
5.
|
|
ڈنمار ک کا کرونر
|
|
12.05
|
|
11.60
|
|
6.
|
|
یورو
|
|
89.65
|
|
86.45
|
|
7.
|
|
ہانگ کانگ کا ڈالر
|
|
9.60
|
|
9.25
|
|
8.
|
|
کویتی دینار
|
|
249.25
|
|
233.70
|
|
9.
|
|
نیوزی لینڈ کا ڈالر
|
|
54.35
|
|
51.95
|
|
10.
|
|
ناروے کا کرونر
|
|
8.75
|
|
8.40
|
|
11.
|
|
پاؤنڈ اسٹرلنگ
|
|
103.60
|
|
100.10
|
|
12.
|
|
قطرکاریال
|
|
20.70
|
|
19.45
|
|
13.
|
|
سعودی عرب کا ریال
|
|
20.10
|
|
18.85
|
|
14.
|
|
سنگاپور کا ڈالر
|
|
55.75
|
|
53.85
|
|
15.
|
|
جنوبی افریقہ کا رینڈ
|
|
5.00
|
|
4.70
|
|
16.
|
|
سویڈن کا کرونر
|
|
8.80
|
|
8.50
|
|
17.
|
|
سوئٹزرلینڈ کا فرینک
|
|
81.05
|
|
77.90
|
|
18.
|
|
ترکی کا لیرا
|
|
10.10
|
|
9.50
|
|
19.
|
|
متحدہ عرب امارات کا درہم
|
|
20.55
|
|
19.25
|
|
20.
|
|
امریکی ڈالر
|
|
73.90
|
|
72.20
جدول ۔2
|
|
نمبر شمار
|
|
غیر ملکی کرنسی
|
|
غیر ملکی کرنسی کی 100اکائیوں کو بھارتی روپے میں بدلنے سے متعلق زرمبادلہ کی شرح
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
جاپان کا ین
|
|
69.55
|
|
67.00
|
|
2.
|
|
کوریا کا وان
|
|
6.70
|
|
6.30
۔۔۔۔۔۔۔۔۔۔۔
ش ح۔ا گ۔ن ا۔
U-2162
(Visitor Counter : 81
سائنس اور ٹیکنالوجی کی وزارت
سندھو ندی پتھری جیومیٹری سے اس کی قدیم تاریخ کا انکشاف ہوتا ہے
نئی دہلی،25 جون، بھارت سرکارکی سائنس اور ٹیکنالوجی کی وزارت سے وابستہ ایک خودمختار ادارے واڈیا انسٹی ٹیوٹ آف ہمالین جیولوجی  دہرہ دون کے تحقیق کاروں نے لداخ ہمالیہ میں ندی میں پتھروں سے بنی ریت اور پتھروں کی اوورلیپنگ سے حاصل شدہ اعداد وشمار کی مدد سے سندھو ندی کی قدیم جغرافیائی تاریخ کا پتا لگایا ہے۔
انھوں نےاس مدت کے دوران مطالعہ کیا جس میں زمین میں ندی کے تلچھٹ کی شکل میں گاد جمع ہونے اور اس کے کٹاؤ کی وجہ سے زمین کی اونچائی میں تبدیلی آئی۔
ندی کی ہموار تہیں جو پہاڑ کی چوٹیوں پر موجود ہوتی ہیں اور نشو ونما پاتی ہیں ، ماضی، حال اور مستقبل کا انسانی معاشروں سے رشتہ برقرار رکھنے میں مددگار ہوتی ہیں۔ یہ ہموار تہیں وادی کی طبق بندی کا حصہ ہوتی ہیں جن کا ہمالیائی علاقوں میں وسیع پیمانے پر جائزہ لیا گیا ہے۔ سائنسداں اب بھی اس بات پر بحث کر رہے ہیں کہ آیا وقفے وقفے سے رونما ہونے والے آب وہوا کے ادوار سے جن میں اضافہ شدہ بارش اور برف کے پگھلنے کا عمل شامل ہوتا ہے، دریا کی طبق بندی کو بڑھاوا ملتا ہے یا یہ سوکھے کے عمل کے دوران ہوتا ہے۔
تحقیق کاروں نے سندھو ندی ، لداخ، ہمالیہ میں تلچھٹ کی شکل میں گاد جمع ہونے، اس کے کٹاؤ کی مدت کے دوران چاروں حصوں ۔
جیو مور فولوجی نامی رسالے میں شائع شدہ ایک جائزے میں بتایا گیا ہے کہ سندھو ندی میں طبق بندی اس وقت ہوئی جب ایم آئی ایس کی  سمندری آکسیجن آئیسوکوپ مرحلے، زمین کی آب وہوا کی تاریخ میں ایک کے بعد ایک گرم اور ٹھنڈے ادوار ہیں۔ آکسیجن آئیسوکوپ سے جو اعداد شمار حاصل ہوئے ہیں ان سےگہرے سمندر سے اہم نمونوں سے اخذ کی جانے والی معلومات سے درجہ حرارت میں تبدیلی کا اظہار ہوتا ہے۔
زراعت اور کاشتکاروں کی فلاح و بہبود کی وزارت
پی ایم ۔ کسان یوجنا پرہونے والاخرچ
نئی دہلی ،06 دسمبر : زراعت اورکسانوں کی بہبود کے مرکزی وزیرجناب نریندرسنگھ تومر نے آج راجیہ سبھا میں ایک تحریری جواب میں بتایا کہ 30نومبر ، 2019 تک ملک میں تقریبا 7.6کروڑکسانوں کو ‘ پردھان منتری کسان سمان ندھی  یوجنا ’ کے تحت فائدہ پہنچایاگیاہے ۔
اس اسکیم کے تحت 30نومبر ، 2019 تک تقریبا 36ہزارکروڑروپے کی ایک رقم تقسیم کی گئی ہے ۔ چونکہ یہ اسکیم جاری ہے اور اس کے استفادہ کنندگان میں مسلسل اضافہ ہورہاہے ۔ اس لئے 2022تک کئے جانے والے خرچ کا اندازہ پیش کرنا ممکن نہیں ہے ۔
وزارت دفاع
دفاعی پنشن یافتگان سے 25مئی 2022ء تک سالانہ شناخت مکمل کرنے کی گزارش
وزارت دفاع نے ایک بار پھر اُن دفاعی پنشن یافتگان سے گزارش کی ہے ، جنہوں نے ماہانہ پنشن کے آسان عمل کو یقینی بنانے کے لئے 25مئی 2022ء تک عمل کو مثبت طور سے پورا کرنے کےلئے اپنی سالانہ شناخت ؍زندگی کے تصدیق نامے کو پورا نہیں کیا ہے۔
17مئی 2022ء تک موصولہ اعدادوشمار کی تصدیق پر یہ دیکھا گیا ہے کہ 43774پنشن یافتگان ، جنہیں پنشن انتظامی نظام –رکشا  میں منتقل کردیا گیا ہے ، انہوں نے نومبر 2021ء تک نہ تو آن لائن اور نہ ہی اپنے متعلقہ بینکوں کے توسط سے اپنی سالانہ شناخت مکمل کی ہے۔
اس کے علاوہ پرانے پنشن یافتگان کے لئے جو پنشن کے پرانے سسٹم پر بنے ہوئے ہیں، یہ مطلع کیا جاتا ہے کہ تقریباً 1.2لاکھ پنشن یافتگان نے دستیاب کسی بھی ذرائع سے اپنی سالانہ شناخت پوری نہیں کی ہے۔
سالانہ شناخت؍زندگی کا تصدیق نامہ درج ذیل ذرائع سے کیا جاسکتا ہے:
- اینڈرائیڈ استعمال کنندگان کے لئے ڈیجیٹل زندگی تصدیق نامہ آن لائن ؍زندگی تصدیق نامہ فیس ایپ کے توسط سے۔
- قیام اور استعمال کی تفصیل یہاں سے حاصل کی جاسکتی ہے۔https://jeevanpramaan.gov.in/package/documentdowload/JeevanPramaan_FaceApp_3.6_Installation
- اَسپرش پنشن یافتگان: براہ کرم ’’رکشا-پی سی ڈی اےالہ آباد‘‘اور منظوری اتھارٹی کی شکل میں ’’اَسپرش-پی سی ڈی اےالہ آباد‘‘ کی شکل میں منظوری دینے والی اتھارٹی کا انتخاب کریں۔
- لیجیسی پنشن یافتگان: براہ کرم اپنے متعلقہ منظوری اتھارٹی کو ’’رکشا-متحدہ‘‘کے طورپر منتخب کریں۔’’سی ڈی اےسبروتو پارک‘‘یا ’’رکشا –پی سی ڈی اےالہ آباد‘‘ یا ’’رکشا-پی سی ڈی اےممبئی اور منظوری اتھارٹی آپ کے متعلقہ پنشن تقسیم کار بینک ؍ڈی پی ڈی او وغیرہ کی شکل میں۔
- پنشن یافتگان سالانہ شناخت کو مکمل کرنے کےلئے عام خدمات مراکز پر بھی جاسکتے ہیں۔یہاں اپنا قریب ترین سی ایس سی تلاش کریں: https://findmycsc.nic.in/
- پنشن یافتگان زندگی تصدیق نامے کی تجدید کرنے کےلئے اپنے قریب ترین ڈی پی ڈی او سے بھی سے بھی مل سکتے ہیں۔ لیجیسی پنشن یافتگان اپنے متعلقہ بینکوں کے ساتھ اپنے زندگی تصدیق نامے کو اَپ ڈیٹ کرنا جاری رکھ سکتے ہیں۔
ماہانہ پنشن کے مسلسل اور وقت پر کریڈٹ کے لئے سالانہ شناخت ؍زندگی کے تصدیق نامے کا عمل ایک قانونی ضرورت ہے۔حالانکہ اپریل 2022ء کے لئے ماہانہ پنشن 58275 پنشن یافتگان کے لئے خصوصی یکمشت رعایت کے توسط سے جمع کی گئی تھی، کیونکہ اُن کی سالانہ شناخت تفصیل کے ان کے متعلقہ بینکوں کے ذریعے مہینے کے اختتام تک تصدیق نہیں کی جاسکی۔
.